Na osnovu člana 53 Zakona o predškolskom odgoju i obrazovanju („Službene novine Tuzlanskog kantona“ broj 10/20 i 5/22), člana 31 Pravila Ustanove JU Dječije obdanište „Kolibri“ broj 01-067-3/23 od 16.03.2023.godine, Pravilnika o prijemu uposlenika u radni odnos u JU Dječije obdanište „Kolibri“ broj 01-143-4/20 od 04.09.2020.godine i Odluke o izmjeni Odluke Upravnog odbora o raspisivanju Javnog konkursa za prijem uposlenika broj 01-177-2/23 od 24.07.2023.godine, Upravni odbor raspisuje

**JAVNI KONKURS**

**za prijem u radni odnos**

1. Odgajatelj- puno radno vrijeme, na određeno do 30.06.2024.godine – 4 izvršioca

**Uslovi konkursa koje kandidati moraju ispunjavati:**

**Opšti uslovi utvrđeni Zakonom koje kandidati moraju ispunjavati** :

* Da je državljanin Bosne i Hercegovine
* Da je stariji od 18 godina
* Da je zdravstveno sposoban za obavljanje poslova predviđenih za radno mjesto na koje konkuriše
* Da nije obuhvaćen odredbom člana IX 1. Ustava Bosne i Hercegovine

**Pored opštih uslova predviđenih zakonom, kandidati koji se prijavljuju na poziciju 1. moraju ispunjavati sljedeće posebne uslove:**

* **VSS/VII stepen stručne spreme ili visoko obrazovanje prvog, drugog ili trećeg ciklusa Bolonjskog sistema studiranja koji se vrednuju sa najmanje 180 ECTS bodova, završen filozofski fakultet, smjer predškolski odgoj,**
* **Položen stručni ispit nakon sticanja adekvatne stručne spreme.**

Opis poslova za poziciju 1.- odgajatelja koja su utvrđena Pravilnikom o radu JU Dječije obdanište „Kolibri“ Gradačac:

* Planira i programira rad u odgojnoj grupi,
* Neposredno realizira odgojno-obrazovni rad u grupi,
* Svakodnevno vrši posmatranje, praćenje i procjenu rasta i razvoja djece,
* Vodi evidenciju i dokumentaciju o djeci u grupi,
* Vrši prijem i ispraćaj djece u grupi i odgovara za djecu u zatvorenim i otvorenim prostorijama Ustanove kao i na planiranim izletima,
* Dostavlja evidenciju o dolascima djece zadnjeg dana u mjesecu nadležnima u Ustanovi,
* Planira i realizira roditeljske sastanke u odgojnoj grupi,
* Realizira kulturne i društvene aktivnosti u grupi,
* Učestvuje u radu stručnih organa Ustanove,
* Radi na izradi didaktičkih sredstava i inovira rad u grupi,
* Brine se o estetskom izgledu robe te funkcionalnosti materijala i opreme,
* Učestvuje u realizaciji stručnog usavršavanja,
* Štiti povjerljivost informacija o djeci i porodici,
* Vodi računa o higijeni prostorija u kojima radi i sredstvima rada,
* Obavlja i druge poslove po nalogu direktora

**Kandidati su dužni priložiti sljedeću dokumentaciju u originalu ili ovjerenoj kopiji :**

* Uredno popunjen i potpisan obrazac prijave za navedeno radno mjesto, koje se može preuzeti u prostorijama uprave Ustanove ili kontaktirajući na mail: obdaniste.kolibri@bih.net.ba
* Kraća biografija
* Diploma o stručnoj spremi
* Uvjerenje o položenom stručnom ispitu iz oblasti obrazovanja nakon sticanja tražene stručne spreme,
* Za lica koja su izvršila prekvalifikaciju i imaju položen stručni ispit, potrebno je dostaviti i akt Pedagoškog zavoda TK o priznavanju stručnog ispita,
* Potvrda o radnom iskustvu od poslodavca,
* Ovjerenu izjavu da nije obuhvaćen odredbama člana IX 1. Ustava

Lica koja ostvaruju prioritet u zapošljavanju u smislu odredbi člana 16 Zakona o dopunskim pravima branitelja i članova njihovih obitelji ( Službene novine Tuzlanskog kantona broj 10/20) dužna su priložiti i sljedeću dokumentaciju:

* Dokaz kojim se potvrđuje pripadnost jednoj od kategorija boračke populacije, a u skladu sa Pravilnikom o jedinstvenim kriterijima i pravilima za zapošljavanje branilaca i članova njihovih porodica u institucijama Tuzlanskog kantona ( Službene novine Tuzlanskog kantona broj 9/14, 6/15)
* Potvrdu/ uvjerenje o nezaposlenosti od nadležne službe (ne starije od mjesec dana)

Ostale dokumente kojima se dokazuje ispunjavanje opštih uslova konkursa izabrani kandidati su dužni dostaviti u roku od 8 (osam) dana nakon prijema na radno mjesto i to:

* Uvjerenje od nadležnog suda da se protiv kandidata ne vodi krivični postupak ( ne starije od 3 mjeseca)
* Ljekarsko uvjerenje o zdravstvenoj sposobnosti ( ne starije od 3 mjeseca)
* Urednu sanitarnu knjižicu (popunjenu sanitarnu knjižicu sa izvršenim sanitarnim pregledom)

**Kao dokaz o radnom iskustvu u struci prihvatit će se isključivo jedan od sljedećih dokumenata:**

* Potvrda/uvjerenje izdati od strane poslodavca kod kojeg /kojih je to iskustvo stečeno, u čijem sadržaju treba da bude navedeno: naziv radnog mjesta na koje je kandidat bio raspoređen, stručna sprema koja se traži za to radno mjesto, opis poslova na kojima je radio, precizan period angažovanja kandidata na tim poslovima;

**Proces izbora kandidata za prijem u radni odnos zasniva se na usmenom i pismenom dijelu ispita, a koji se odnosi na poznavanje Zakona o predškolskom odgoju i obrazovanju TK, podzakonskih akata koji regulišu ovu materiju.**

O vremenu i mjestu održavanja pismenog dijela ispita, Ustanova će obavijestiti kandidate pismeno putem obavijesti ili putem e-maila, najmanje pet dana prije održavanja ispita.

Za usmeni dio razgovora( intervju) kandidati mogu biti obaviješteni putem obavijesti ili usmeno putem telefona.

Bodovanje se vrši u skladu sa Pravilnikom o prijemu uposlenika u radni odnos u JU Dječije obdanište „Kolibri“ Gradačac.

Sve tražene dokumente treba dostaviti lično ili preporučeno putem pošte na adresu:

**JU DJEČIJE OBDANIŠTE “KOLIBRI“ GRADAČAC**

**ULICA AHMEDA HANIĆA BR.2 76250 GRADAČAC**

**Sa naznakom „Prijava na javni konkurs za radno mjesto ( *napisati na koje radno mjesto se kandidat prijavljuje)*“- ne otvaraj“**

Javni konkurs ostaje otvoren osam dana od dana objave u dnevnim novinama.

Nepotpune, neuredne i neblagovremene prijave neće se uzeti u razmatranje, kao i prijave kandidata koji ne ispunjavaju uslove utvrđene javnim konkursom.

Podnosilac neblagovremene, nepotpune i neuredne prijave nije učesnik javnog konkursa, te nema pravo za pobijanje odluke o izboru kandidata ili čitavog postupka za zasnivanje radnog odnosa.

Broj: 01-177-2-1/23 Predsjednik Upravnog odbora

Gradačac, 03.08.2023.godine \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Enis Kavazović